CELEX: 22014D0166
Language: sl
Date: 2014-09-25 00:00:00
Title: Sklep Skupnega odbora EGP št. 166/2014 z dne 25. septembra 2014 o spremembi Priloge I (Veterinarske in fitosanitarne zadeve) k Sporazumu EGP [2015/1234]

30.7.2015   
            
            
               SL
            
            
               Uradni list Evropske unije
            
            
               L 202/10
            
         SKLEP SKUPNEGA ODBORA EGP
   št. 166/2014
   z dne 25. septembra 2014
   o spremembi Priloge I (Veterinarske in fitosanitarne zadeve) k Sporazumu EGP [2015/1234]
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
   ob upoštevanju naslednjega:
   
               (1)
            
            
               Izvedbeni sklep Komisije 2013/652/EU z dne 12. novembra 2013 o spremljanju in poročanju odpornosti zoonotskih in komenzalnih bakterij proti protimikrobnim snovem (1) je treba vključiti v sporazum EGP.
            
         
               (2)
            
            
               Izvedbeni sklep 2013/652/EU razveljavlja Odločbo Komisije 2007/407/ES z dne 12. junija 2007 o usklajenem spremljanju odpornosti proti protimikrobnim sredstvom salmonele pri perutnini in prašičih (2), ki je vključena v Sporazum EGP in jo je zato treba v okviru Sporazuma EGP razveljaviti.
            
         
               (3)
            
            
               Ta sklep se navezuje na zakonodajo v zvezi z veterinarskimi zadevami. Zakonodaja v zvezi z veterinarskimi zadevami se ne uporablja za Lihtenštajn, dokler se Sporazum med Evropsko skupnostjo in Švicarsko konfederacijo o trgovini s kmetijskimi proizvodi uporablja tudi za Lihtenštajn, kakor je podrobno določeno v sektorskih prilagoditvah Priloge I k Sporazumu EGP. Ta sklep se zato ne uporablja za Lihtenštajn.
            
         
               (4)
            
            
               Prilogo I k Sporazumu EGP bi bilo zato treba ustrezno spremeniti –
            
         SPREJEL NASLEDNJI SKLEP:
   Člen 1
   Poglavje I Priloge I k Sporazumu EGP se spremeni:
   
               1.
            
            
               Za točko 8b (Uredba (ES) št. 2160/2003 Evropskega parlamenta in Sveta) se v delu 7.1 doda naslednja točka:
               
                           „8c.
                        
                        
                           
                              32013 D 0652: Izvedbeni sklep Komisije 2013/652/EU z dne 12. novembra 2013 o spremljanju in poročanju odpornosti zoonotskih in komenzalnih bakterij proti protimikrobnim snovem (UL L 303, 14.11.2013, str. 26).“
                        
                     
         
               2.
            
            
               Besedilo točke 48 (Odločba Komisije 2007/407/ES) v delu 7.2 se črta.
            
         Člen 2
   Besedilo Izvedbenega sklepa 2013/652/EU v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 26. septembra 2014 pod pogojem, da so bila predložena vsa uradna obvestila v skladu s členom 103(1) Sporazuma EGP (3).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 25. septembra 2014
      
         
            Za Skupni odbor EGP
         
         
            Predsednik
         
         Kurt JÄGER
      
   
   
      (1)  UL L 303, 14.11.2013, str. 26.
   
      (2)  UL L 153, 14.6.2007, str. 26.
   
      (3)  Navedena ni nobena ustavna zahteva.